এটা হল মোশির জন্মের বিবরণ| মোশির মা ছিলেন এক ইব্রীয় মহিলা যার নাম ছিল জোকেবেদ| যখন মিশরের ফরৌন আজ্ঞা দিয়েছিলেন যে প্রত্যেকটি শিশুপুত্রকে নদীতে নিক্ষেপ করা হবে, তখন মোশির মা জোকবেদ মোশিকে তিন মাসের জন্য লুকিয়ে রেখেছিলেন| যখন তিনি আর তাকে লুকিয়ে রাখতে পারলেন না, তখন তিনি ছোট্ট বাক্সের মতন, একটা নৌকা বানালেন, এবং তার মধ্যে বালক মোশিকে রাখলেন, এবং যে জায়গায় ফরৌনের মেয়ে স্নান করে সেখানে ভাসিয়ে দিলেন| জোকেবেদ জানতেন যে তার সন্তানের একমাত্র আশা এই সম্ভাবনার মধ্যে নিহিত ছিল যে ফরৌনের কন্যা তাকে রক্ষা করবে| তিনি নিশ্চয়ই আকুল প্রার্থনা করেছিলেন যখন নলবনে লুকিয়ে তিনি গোপনে লক্ষ্য করছিলেন সেই বাক্সটিকে যার মধ্যে তার ছেলে ভেসে চলেছিল সেই দিকে যেখানে ফরৌনের কন্যা নিজে স্নান করছিল| ঈশ্বর তার প্রার্থনার উত্তর দিয়েছিলেন এবং শিশু মোশিকে দেখতে পেয়ে ফরৌনের কন্যা তাকে নিয়ে গিয়েছিলেন এবং “তিনি তাহার প্রতি সদয় হইয়াছিলেন” (যাত্রাপুস্তক ২:৬)|